CELEX: 31985D0393
Language: el
Date: 1985-07-16 00:00:00
Title: 85/393/ΕΟΚ: Απόφαση της Επιτροπής της 16ης Ιουλίου 1985 για πέμπτη τροποποίηση της απόφασης 84/10/ΕΟΚ σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά χοίρεια κρέατα

Avis juridique important

|

31985D0393

85/393/ΕΟΚ: Απόφαση της Επιτροπής της 16ης Ιουλίου 1985 για πέμπτη τροποποίηση της απόφασης 84/10/ΕΟΚ σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά χοίρεια κρέατα  

Επίσημη Εφημερίδα αριθ. L 224 της 22/08/1985 σ. 0044 - 0045 Ισπανική ειδική έκδοση: Κεφάλαιο 03 τόμος 37 σ. 0079  Πορτογαλική ειδική έκδοση : Κεφάλαιο 03 τόμος 37 σ. 0079 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Ιουλίου 1985  για πέμπτη τροποποίηση της απόφασης 84/10/ΕΟΚ σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά χοίρεια κρέατα  (85/393/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (1), όπως τροποποιήθηκε τελευταία από την οδηγία 85/322/ΕΟΚ (2), και ιδίως το άρθρο 8,  Εκτιμώντας  ότι, μετά από την επιζωοτία κλασικής πανώλης των χοίρων που εκδηλώθηκε διαδοχικά σε ορισμένα τμήματα του εδάφους της Κοινότητας, το Συμβούλιο ενέκρινε, στις 10 Ιανουαρίου 1984, την απόφαση 84/10/ΕΟΚ σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά χοίρεια κρέατα (3)·  ότι, έκτοτε, η εξέλιξη της ασθένειας κατέστησε αναγκαίες πολλές τροποποιήσεις της εδαφικής ισχύος των μέτρων που εφαρμόζονται στις ενδοκοινοτικές συναλλαγές νωπών κρεάτων·  ότι φαίνεται, εξάλλου, απαραίτητο να προσαρμοσθεί η εδαφική ισχύς των μέτρων για να ληφθεί υπόψη η εξέλιξη της ασθένειας στη Γερμανία·  ότι τα μέτρα που προβλέπονταιι στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 84/10/ΕΟΚ τροποποιείται ως εξής:  1. Η ένδειξη που προβλέπται στο άρθρο 2 αντικαθίσταται από την ακόλουθη ένδειξη:  «Κρέατα που πληρούν τους όρους της απόφασης της Επιτροπής της 16ης Ιουλίου 1985».  2. Το παράρτημα αντικαθίσταται από το παράρτημα της παρούσας απόφασης.  Άρθρο 2  Τα κράτη μέλη τροποποιούν τα μέτρα που εφαρμόζουν στις συναλλαγές, ώστε να συμφωνούν με την παρούσα απόφαση. Ενημερώνουν αμέσως την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 16 Ιουλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 24.  (2) ΕΕ αριθ. L 168 της 28. 6. 1985, σ. 41.  (3) ΕΕ αριθ. L 11 της 14. 1. 1984, σ. 33.   ΠΑΡΑΡΤΗΜΑ  ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ  - Το KreisηMinden-Lubbecke  - Το Kreis του Paderborn  - Το Kreis του Diepholz  - Στο υπόλοιπο του εδάφους, μια ζώνη ακτίνας 2 χιλιομέτρων γύρω από κάθε εστία κλασικής πανώλης των χοίρων.  ΒΑΣΙΛΕΙΟ ΤΩΝ ΚΑΤΩ ΧΩΡΩΝ  μια ζώνη ακτίνας 2 χιλιομέτρων γύρω από κάθε εστία κλασικής πανώλης των χοίρων.